Willermus, Dei gratia Senonensis archiepiscopus, sedis apostolice legatus, omnibus sancte matris Ecclesiæ filiis, tam futuris quam præsentibus, in perpetuum. Noverit universitas vestra quod Petrus de Varellis querelam quam habebat adversus canonicos Deiloci de usuali quod habebat in foresta Vallis-Mauri, in pace dimisit: eo videlicet tenore quod fratres ejusdem loci prædictam forestam, quando voluerint, per se et per alios libere extirpare et ad culturam redigere poterunt. Sed Petrus et homines illius ex eodem nemore quod sibi necessarium invenerint, capere poterunt, quandiu nemus duraverit. Omnes etiam querelas quas adversus Deiloci ecclesiam habebat, de jure uxoris suæ, in pace dimisit. Laudavit hoc Ermensendis, mater ejusdem Petri et Odelina, uxor ejus et Stephanus, filius ejus. Quod ut ratum et inconcussum permaneat, præsentis scripti attestatione et sigilli nostri authoritate confirmari et corroborari fecimus. Actum est hoc, anno ab Incarnatione Domini Mº Cº LXXº IIIIº.